हरियाणा विधानसभा चुनाव को लेकर सीएम मनोहर लाल खट्टर ने चुनावी बिगुल फूंक दिया है। वो अगले महीने करनाल में एक विशाल रैली भी करने वाले हैं। खट्टर की ये रैली 28 अक्टूबर को होगी और कहा जा रहा है कि इस रैली में प्रधानमंत्री नरेंद्र मोदी को भी न्योता दिया जाएगा। आपको बता दें राज्य में खट्टर सरकार को 26 अक्टूबर को चार साल हो रहे हैं। ऐसे में सरकार की ये कोशिश होगी कि इस रैली के जरिए चुनावी ताल तो ठोंकी ही जाएगी, इसके साथ ही जनता के सामने अपने चार साल के कामकाज को भी पेश किया जा सके।